‏22 יוני 2023

**הודעה מס' 1 של ועדת הבחירות 2023**

לחברי ההתאחדות שלום,

להלן לוחות זמנים מעודכנים לקיום בחירות ממוחשבות בהתאחדות לועד הארצי ולועד הביקורת, במתכונת דומה לבחירות האחרונות שהתקיימו בשנת 2020 בהתאחדות.

|  |  |
| --- | --- |
| א. הגשת מועמדות לתפקידים השונים | מועד אחרון להגשת המועמדות עד **15.08.23** |
| ב. פרסום שמות ופרטי המועמדים |  עד **01.09.23**  |
| ג. ביצוע הליך הצבעה ממוחשבת | קיום בחירות באופן אלקטרוני (בהתאם להודעה מפורטת שתימסר בהמשך) ביום שלישי **7.11.23**  |
| ד. סיכום התוצאות ופרסומן | עד **13.11.2023** |

1. עם תום כהונת ועד ההתאחדות ועל פי תקנון ההתאחדות, מתחדש הליך בחירות לועד ההתאחדות לתפקידים הטעונים בחירה אישית.
2. התפקידים העומדים לבחירה הם חברי הועד הארצי, יו"ר ועדי הסניפים, חברי ועדי הסניפים, יו"ר תא הצעירים, חברי תא הצעירים וחברי ועדת הביקורת.
3. לצורך בחירות אלו מינתה ועדת הביקורת באישור הועד הארצי את אדר' רוני זייברט כיו"ר ועדת הבחירות, אשר ימלא את תפקידו בארגון הבחירות על פי תקנון ההתאחדות. שאר חברי הועדה הם האדריכלים עמרי אhתן ואסף קנדלר. משקיף מטעם ועדת הביקורת אדר' דקל אביסדירס, משקיפה וכן מנכ"לית ההתאחדות אסנת גנץ.
4. ועדת הבחירות החליטה על קיום הליך בחירות במתכונת דומה לזו שהתקיימה בעבר ובאופן ממחושב. החברה שנבחרה לביצוע הליך הבחירות הממוחשב היא חברת Evote
5. הבחירות יערכו בלו''ז הבא:
	1. הצגת המועמדות לתפקידים השונים – מועד אחרון להגשת המועמדות עד 15.08.23
	2. בדיקת המועמדים בבחירות, אישורם ופרסומם יערך על ידי ועדת הבחירות עד ה- 28.08.23.
	3. הבחירות תערכנה ביום שלישי 7.11.23 באמצעות מערכת ממוחשבת. על אופן ההצבעה תפורסם הודעה נפרדת.
	4. סיכום התוצאות הסופיות ופרסומן יערכו על ידי ועדת הבחירות עד ל- 13.11.23.
6. זכאות להיבחר **-** כל חברי ההתאחדות שהינם חברים לפחות שנה עד התאריך 30.10.23. כלומר חברים משלמים בהתאחדות לפחות שנה או יותר.

זכאות לבחור - כל חברי ההתאחדות ו**בלבד** שיסדירו את תשלום מיסי החבר לשנה הקרובה עד לתאריך 30.10.23.

1. סטודנטים חברי ההתאחדות לא בוחרים ולא נבחרים.
2. ניתן לחדש חברות בהוראת קבע באתר ההתאחדות או להתקשר למשרד בטלפון 03-5188234
3. אופן ביצוע הבחירות למוסדות ההתאחדות (על פי התקנון)-
	* 1. יושבי ראש הסניפים והתאים וחברי ועד הסניפים והתאים, יבחרו על ידי חברי הסניף ו/או התא אליו הם שייכים.
		2. 7 חברי הוועד הארצי ייבחרו על ידי כלל בעלי זכות הבחירה בהתאחדות.
		3. 9 חברי הועד הארצי הנוספים ייבחרו בבחירות סקטוריאליות כאמור להלן:
			+ תא אדריכלים צעירים ימנה 5 חברים כולל יו"ר. יו"ר תא האדריכלים הצעירים, יהיה חבר בוועד הארצי.
			+ ועד סניף באר שבע ימנה 5 חברים כולל יו"ר. יו"ר סניף באר שבע יהי חבר בוועד הארצי.
			+ ועד סניף ירושלים ימנה 9 אדריכלים כולל יו"ר. היו"ר והראשון במניין הקולות בסניף ירושלים יהיו חברים בוועד הארצי.
			+ ועד סניף חיפה ימנה 9 אדריכלים כולל יו"ר. היו"ר והראשון במניין הקולות בסניף חיפה יהיו חברים בוועד הארצי.
			+ ועד סניף תל אביב ימנה 15 אדריכלים כולל יו"ר. היו"ר ושני הראשונים במניין הקולות בסניף תל אביב יהיו חברים בוועד הארצי.
			+ במידה ונבחר מועמד ברשימת הסניפים וגם ברשימת התאים יהא רשאי למלא את שני התפקידים ולחלופין לוותר על אחד מהם, שאז ימונה לתפקיד עליו ויתר, הבא אחריו ברשימת הנבחרים.
			+ במידה ומועמד נבחר גם ברשימה הארצית וגם ברשימת הסניפים ו/או התאים, יחשב כאילו נבחר ברשימה הארצית. וימונה הבא אחריו ברשימת הנבחרים.
		4. ועדת הביקורת - תמנה 3 חברים כולל יו"ר ותיבחר על ידי כלל בעלי זכות הבחירה בהתאחדות.
4. תעמולת בחירות – תותר תעמולת בחירות על ידי המועמדים כדלקמן:
	1. רשאים המועמדים לפרסם תעמולה בדואר אלקטרוני, עמוד הפייסבוק של ההתאחדות וחוגי בית, באמצעות מזכירות ההתאחדות.
	2. באתר האינטרנט של ההתאחדות, תפורסם רשימת המועמדים, לרבות קורות חיים ומסרים, כפי שיועברו לוועדת הבחירות בעת הצגת המועמדות.
	3. תוקדש סקיצה נפרדת במועד ובאופן שיסוכם ע"י ועדת הבחירות.
5. אופן הערעור – ערר על החלטת ועדת הבחירות לפסילת מועמד יוגש תוך 3 ימים מיום הודעת הפסילה ויידון על ידי ועדת הבחירות והמשקיפים. החלטת ועדת הבחירות בגין הערר תהיה סופית ובלתי ניתנת לערעור נוסף.
6. החברים המעמידים את עצמם לבחירה מתבקשים לשלוח מייל למייל של ועדת הבחירות:

bechirot@isra-arch.org.il

 עד ה 15.08.2023 ולציין לאיזה תפקיד מגישים את מועמדותם. וכן לצרף **קובץ וורד** לפי ההנחיות הבאות:

1. שם המועמד/ת
2. תיאור קצר של פעילות המועמד/ת (חבר ועד ארצי מכהן- לדוגמא).
3. נושאים אותם הינו/הינה מעוניינים לקדם במסגרת ההתאחדות, רעיונות וכדומה. במידה והמועמד/ת מכהן/נת בתפקיד כלשהו בהתאחדות בכהונה האחרונה עליו/ה לציין נושאים ודברים בהם טיפל/ה או עסק/ה בכהונתו/ה (עד 3,000 תווים).
4. קורות חיים המועמד/ת-.
5. תמונת המועמד/ת- תמונה בגודל תמונת פספורט (מומלץ JPEG)

\* אי הגשת מועמדות במתכונת המבוקשת תקשה על פרסום המועמדות.

1. ניתן להציג מועמדות לכמה תפקידים במקביל בהתאם לתקנון ההתאחדות, אך לא ניתן להגיש מועמדות גם לועדת הביקורת וגם לועד הארצי.
2. ועדת הבחירות קוראת לציבור החברים בהתאחדות, לממש את זכותם לבחור ולהיבחר למוסדות ההתאחדות.

בכבוד רב,

אדר' רוני זייברט, יו"ר ועדת הבחירות

אדר' עמרי איתן, חבר ועדה

אדר' אסף קנדלר, חבר ועדה

אדר' דקל אביסדריס, משקיף מטעם ועדת הביקורת

הגב' אסנת גנץ, מנכ"לית ההתאחדות, משקיפה

\***סייגים לבחירת חבר בוועד המנהל:**

סעיף 33 לחוק העמותות מגדיר מי אינו יכול לכהן בוועד המנהל:

* מי שאינו חברה עמותה
* חברה בוועדת הבחירות של העמותה
* מי שנותן שירותים לעמותה בשכר שלא כחבר הועד או כחבר ועדת הביקורת
* מועמדות לחברות בוועד אינה יכולה להיבחר לוועדת ביקורת או הגוף המבקר (סע' 32 לחוק העמותות)
* קטין או מי שהוכרז פסול- דין או פושט רגל
* מי שהורשע בפסק דין סופי בעבירות המפורטות בסעיף 33 לחוק העמותות או בעבירה שלדעת היועץ המשפטי לממשלה יש עמה קלון